Thorvald Meyers gate (Oslo)

Thorvald Meyers gate er en gate på Grünerløkka i Oslo, oppkalt etter eieren av Grünerløkka, grosserer Thorvald Meyer (1818–1909) som startet utparselleringen av tomtene i 1860.

Gata er cirka 1,4 kilometer lang og starter i nord i krysset med Biermanns gate og Sandakerveien. Nord for Sannergata het gata opprinnelig Fossveien; den delen av gata ligger i Bydel Sagene, resten tilhører Bydel Grünerløkka.

Thorvald Meyers gate er hovedgate i Bydel Grünerløkka og bydelens viktigste forretningsgate. Den er en sentral kollektivgate med trikk- og bussruter. Parkene Birkelunden, Olaf Ryes plass og Schous plass ligger inntil gata. Nummereringen av gata starter i nord og går mot sentrum, ulikt mønsteret for gatenummerering i Oslo.

Gata ble oppgradert med nytt dekke og nye trikkeskinner i 2019 og 2020. Deler av gata ligger innenfor det fredede området Birkelunden kulturmiljø.

 Bygninger 
NrBildeBeskrivelse 2–8  Ringnes bryggeri|100px|bottom  Det tidligere anlegget til Ringnes bryggeri. Inngår nå i Ringnes Park, som dekker et helt kvartal og omfatter adressene Thorvald Meyers gate 2–14, Sannergata 6, Biermanns gate 9–11 og Toftes gate 2–10. 15  Thorvald Meyers gate 15|100px|bottom  Fredet bolig- og forretningsgård fra 1800-tallets siste kvartal. Strykejerngård i krysset ved Øvrefoss. Tre etasjer. Pusset fasade i 2. og 3. etasje. 17  Thorvald Meyers gate 17|100px|bottom  Nummeret omfatter tre bygninger: 17A (bildet) mot Thorvald Meyers gate, 17B mot Øvrefoss og 17C i bakgården. To leiegårder i fire etasjer samt fabrikkbygning (ark. Ingvar Hjorth) oppført 1889–90 for Thorvald Meyer. Fredet etter Plan- og bygningsloven. 17B  Thorvald Meyers gate 17B|100px|bottom  Leiegård (ark. Ingvar Hjorth) oppført 1889–90 som resten av nr. 17, med fasade mot Øvrefoss. Fredet. 18  Thorvald Meyers gate 18|100px|bottom  Sannergården (ark. Otto Holm), bolig- og forretningsgård på hjørnet ved Sannergata oppført 1894–95. Fire etasjer i pusset tegl, brukket hjørne. Enkel nyrenessanse. Listeført. 19  Thorvald Meyers gate 19|100px|bottom  Leiegård (ark. Anselm Liljeström) byggemeldt 1889 for P. Berntsen. Fire etasjer i pusset tegl. Fredet etter PBL. 20  Thorvald Meyers gate 20|100px|bottom  Listeført boliggård fra 1893 på hjørnet ved Hesselbergs gate. Fire etasjer med pusset fasade og brukket hjørne. 23  Thorvald Meyers gate 23|100px|bottom  Der dagens nr. 23 står, stod tidligere to gårder med nr. 21 og 23. Nr. 21 var en murgård i fire etasjer og nr. 23 en murgård i tre etasjer som på slutten av 1800-tallet hadde samme eier som nr. 25. Dagens boliggård i fem etasjer (ark. Narud-Stokke- Wiig v/ Ole Wiig) ble oppført 1989 for Oslo Byfornyelse. Hjørnegård nord for Schleppegrells gate og vest for Birkelunden. Pusset fasade og brukket hjørne med balkonger. Fredet. 25  Thorvald Meyers gate 25|100px|bottom  Hexeberggården (ark. Ingvar Hjorth), bolig- og forretningsgård byggemeldt 1890 for Carl Olsen Hexeberg. Hjørnegård sør for Schleppegrells gate. Fire etasjer i pusset tegl, brukket hjørne. Fredet.26  Thorvald Meyers gate 26|100px|bottom  Fredet hjørnegård ved Hesselbergs gate (som også omfatter adressen Hesselbergs gate 1) oppført i siste kvartal av 1800-tallet. Fire etasjer i pusset tegl med brukket hjørne. Her ble restaurant Sult åpnet i 1996 og baren Tørst i 1998. Disse har siden flyttet og utviklet seg til et restaurantkonsern, og det er per 2024 kafévirksomhet i gateetasjen (og boliger i øvrige etasjer). 27  Thorvald Meyers gate 27|100px|bottom  Bolig- og forretningsgård tegnet av Ingvar Hjorth, som fikk den oppført for egen regning i 1888. Hjørnegård like nord for Paulus kirke. Fire etasjer i pusset tegl med brukket og avrundet hjørne og et lite hjørnetårn med takterrasse. Kvaderpuss i gateetasjen og for øvrig relativt enkel fasade. Fredet. 30  Thorvald Meyers gate 30|100px|bottom  Bolig- og forretningsgård fra siste kvartal av 1800-tallet. Fire etasjer med pusset fasade som fremstår som forenklet i forhold til det opprinnelige. Fredet etter Plan- og bygningsloven i 2006; fredningen omfatter også to bakgårdsbygninger. 30B  Thorvald Meyers gate 30B|100px|bottom  Bolig- og forretningsgård fra siste kvartal av 1800-tallet. Fire etasjer med pusset fasade. Fredet sammen med bakgårdsbygningen, som har nr. 30C. 31  Thorvald Meyers gate 3|100px|bottom  Paulus kirke 32  Thorvald Meyers gate 32|100px|bottom  Fredet bolig- og forretningsgård fra 1800-tallets siste kvartal. Fire etasjer i pusset tegl- Enkel nyrenessanse der vinduene i andre etasjer er omgitt av pilastre. 33A–B  Thorvald Meyers gate 33A–B|100px|bottom  Bolig- og forretningsgård (ark. Frithjof Aslesen) oppført 1891. Hjørnegård nedenfor Paulus kirke. Fire etasjer med pusset fasade og brukket hjørne. Tårnmarkering på hjørnet. Fredet i likhet med mye av kvartalet. 33C  Thorvald Meyers gate 33C|100px|bottom  Fredet bolig- og forretningsgård fra 1800-tallets siste kvartal. Fire etasjer i pusset tegl samt loftsetasje. Karakteristiske pilastre omgir vinduene i 2.–4. etasje. Nyrenessanse. 33D  Thorvald Meyers gate 33D|100px|bottom  Bolig- og forretningsgård på hjørnet nord for Seilduksgata som ifølge Riksantikvaren er oppført i 1891, men det står 1899 på hjørnet. Fire etasjer i pusset tegl med brukket hjørne og tårnmarkering samt loftsetasje med takarker. Inngår i et fredet bygningsmiljø. 34  Thorvald Meyers gate 34|100px|bottom  Bolig- og forretningsgård (ark. Eilert Paulsen) på hjørnet ved Helgesens gate, oppført 1899–1900 for kjøpmann Andreas Løvlie. Fire etasjer i gul tegl, mye upusset, men med detaljer i puss og stukkatur. Brukket hjørne med hengende karnapp og hjørnetårn med spir. Listeført. Her åpnet i 1939 Halvorsens Bokhandel, som også drev forlagsvirksomhet og utgav Torbjørn Egners bøker. Max Manus brukte et rom i kjelleren som radiorom under krigen. Manus var ansatt i bokhandelen og brukte stensilmaskin til mangfoldiggjøring av illegale aviser. 35–41  Thorvald Meyers gate 35|100px|bottom  Fire bolig- og forretningsgårder oppført i 1998 som omfattes av den generelle fredningen av bygningsmiljøet rundt Birkelunden. Fem etsajer med pusset fasade. Utenfor nr. 37 er det satt ned to snublesteiner for Sara Kermann og hennes datter Anna, som ble deportert og drept i Auschwitz under krigen. 36  Thorvald Meyers gate 36|100px|bottom  Svenkerudgården, bolig- og forretningsgård (ark. Otto Hom) byggemeldt 1894 for salmaker Ole Jensen Svenkerud. Fire etasjer i pusset tegl (kvaderpuss i andre etasje). Listeført sammen med bakgårdsbygningene 36B og 36C. 38  Thorvald Meyers gate 38|100px|bottom  Grünerløkkens Brand- og Politistation, opprettet 1876. Oppført (ark. Jacob Wilhelm Nordan) 1877. Tre etasjer i pusset tegl, med hevet midtparti. Det måtte utføres reparasjoner på bygget etter en brann i 1942. Politistasjonen og brannstasjonen ble nedlagt i hhv. 1967 og 1973. Bygget ble renovert i 2016 og huset etter det Grünerløkka Seniorsenter og utleieleiligheter samt forretning. Etter ca. 2020 betegnes bygget som Grünerløkka flerbrukshus, der seniorsenteret inngår som en av flere funksjoner. Flerbrukshuset drives fra 1. januar 2024 av Bydel Grünerløkka. 40  Thorvald Meyers gate 40|100px|bottom  Listeført bolig- og forretningsgård fra 1800-tallets siste kvartal. Tre etasjer i pusset tegl. Fasaden er forenklet i forhold til opprinnelig utsende. 42  Thorvald Meyers gate 42|100px|bottom  Listeført bolig- og forretningsgård fra 1800-tallets siste kvartal. Fire etasjer med pusset fasade om har blitt forenklet over tid. Brukket hjørne. 43  Thorvald Meyers gate 43|100px|bottom  Listeført bolig- og forretningsgård fra 1800-tallets siste kvartal. Tre etasjer i pusset tegl med brukket hjørne. Omregulert fra Helgesens gate 15. 44  Thorvald Meyers gate 44|100px|bottom  Listeført bolig- og forretningsgård fra 1800-tallets siste kvartal. Tre etasjer i pusset tegl med enkel fasade. Brukket hjørne. 45  Thorvald Meyers gate 45|100px|bottom  Listeført bolig- og forretningsgård fra 1800-tallets siste kvartal. Tre etasjer i pusset tegl med kvadre og pilastre i fasaden, som ser ut til å være bedre bevart enn mange nabogårders. Listeføringen omfatter også en bakbygning som opprinnelig var stall. 46  Thorvald Meyers gate 46|100px|bottom  En eldre leiegård med butikklokaler i gateetasjen som i 1913–14 ble ombygget til gamlehjem for Paulus menighet. Tre etasjer i pusset tegl samt loftsetasje med høye takarker fra senere utbygging. Her åpnet Frank Varner sin første butikk i 1962. Midt på frontens førsteetasje er det passasje til bakgården med det tidligere Paulus menighetshus (oppført 1914–17). Menigheten solgt både hovedgården og menighetshuset i 1997, og menighetshuset var rivningstruet før det ble besluttet bevart. Vernet etter PBL. 47  Thorvald Meyers gate 47|100px|bottom  Listeført bolig- og forreteningsgård fra 1800-tallets siste kvartal. Tre etasjer i pusset tegl. 48  Thorvald Meyers gate 48|100px|bottom  Listeført bolig- og forretningsgård fra 1800-tallets siste kvartal. Fire etasjer i pusset tegl samt loftsetasje. Fasaden er forenklet i forhold til det opprinnelige. Listeføringen omfatter også en bakgårdsbygning.

Her bodde Edvard Munch med sin familie fra 1875 til 1877, da familien flyttet til Fossveien 7. 50  Thorvald Meyers gate 50|100px|bottom  Murgård i tre etasjer fra tidlig i 1870-årene samt en rekke bygninger i bakgården som kom til etterhvert. Olaf Munthe (bror til Gerhard Munthe og Margrethe Munthe) drev bakeri her fra 1881, og bakerivirksomheten ble fortsatt til 1950-årene. Listeført. 51  Thorvald Meyers gate 51|100px|bottom  Listeført bolig- og forretningsgård fra 1800-tallets siste kvartal. Tre etasjer med pusset fasade samt loftsetasje. Det finnes også en bygning i bakgården. I 1935 hadde den 15 leiligheter, og det oppstod en brann der en dramatisk redningsaksjon måtte til. 52  Thorvald Meyers gate 53|100px|bottom  Leiegård (ark. Johannes Wücherpfennig) byggemeldt 1870 for tømmermester Gundersen. Butikklokaler innredet 1899 etter planer av Eduard Carlén. Tre etasjer i pusset tegl. Det har vært en rekke forskjellige typer forretninger i gateetasjen gjennom årene. Listeført. 55  Thorvald Meyers gate 55|100px|bottom  Bolig- og forretningsgård på hjørnet nord for Olaf Ryes plass byggemeldt ca. 1872 ved snekker Jens Gulbrandsen. Tre etasjer i  pusset tegl samt loftsetasje, brukket hjørne. De to øvre etasjene har beholdt mye av sitt opprinnelige stiluttrykk, mens gateetasjen med forretninger er endret over tid. Listeført. 56A  Thorvald Meyers gate 56A|100px|bottom  Metodistkirken på Grünerløkka 56B  Thorvald Meyers gate 56B|100px|bottom  Bolig- og forretningsgård ved siden av metodistkirken, i likhet med denne oppført av Albert Unger i 1874. To etasjer i pusset tegl. Her var det bokhandel, boktrykkeri og annen kristelig virksomhet. Per 2024 er det serveringsvirksomhet i gateetasjen. Listeført. 58  Thorvald Meyers gate 58|100px|bottom  Listeført bolig- og forretningsgård fra 1800-tallets siste kvartal. Tre etasjer i pusset tegl samt loftsetasje. Listeføringen omfatter også 58B i bakgården. 59  Thorvald Meyers gate 59|100px|bottom  Halléngården, opprinnelig oppført 1880 etter tegninger av Anselm Liljeström, endret 1931 i forbindelse med forretningslokaler etter tegninger av Ole Sverre. Fredet. 60  Thorvald Meyers gate 60|100px|bottom  Bolig- og forretningsgård fra 1800-tallets siste kvartal. Tre etasjer med pusset fasade samt loftsetasje. Listeført sammen med bakgårdsbygningen. 61  Thorvald Meyers gate 61|100px|bottom  En nokså atypisk gård for området, en bygård i én etasje samt loftsetasje oppført 1878 ved murmester Jens Johnsen. Gården har vært tilholdssted fror variert næringsvirksomhet. Det var bakerilokaler i kjelleren fra tidlig av, og bakermester Olaus Fredrik Rasmussen, som også kunne titulere seg som sukkerbaker (konditor), ble gårdeier i 1881. Det var også bl.a. såpeutsalg, hanskeforretning og melkeutsalg i gården, som i 1891 ble overtatt av bakermester Olaf Munthe (bror til Gerhard Munthe og Margrethe Munthe). Fra 1960-årene holdt en optikerforretning til i gården i flere tiår; på 2020-tallet er det serveringsvirksomhet i gateetasjen. Gården er vernet etter Plan- og bygningsloven. 62  Thorvald Meyers gate 62|100px|bottom  Listeført bolig- og forretningsgård fra 1800-tallets siste kvartal. Tre etasjer i pusset tegl. Bygningen mot gaten er 62A, og i bakgården står en bygning med 62B og 62C. 63–67  Thorvald Meyers gate 63|100px|bottom  Tre bolig- og forretningsgårder fra sent 1800-tall der konfeksjons- og manufakturforretningen Petrine Nielsen holdt til i en årrekke, grunnlagt av Petrine Nielsen (1879–1934). Den begynte som en liten forretning og ekspanderte kraftig etter at sønnen overtok i 1917. Virksomheten ble solgt til Adelsten i 1972. Et blått skilt til minne om Petrine Nielsen er festet på veggen i nr. 67. På 2020-tallet er gateetasjen preget av serveringssteder og forskjellige forretninger. Listeført.

I en loftsleilighet bodde den jødiske frukt- og tobakkhandleren Salomon Lurje sammen med sin kone Lisa ved krigens utbrudd. Han ble deportert i 1943 og drept i Auschwitz, mens Lisa kom seg over til Sverige. Lurje er minnet med en snublestein i fortauet utenfor gården. 64  Thorvald Meyers gate 64|100px|bottom  Bolig- og forretningsgård fra 1868. To etasjer samt senere innredet loftsetasje. Karen Hulda Bergersen bodde sammen med sin mor i en liten leilighet her før hun giftet seg med Arne Garborg. Fasaden er dramatisk endret siden den tid. Listeført sammen med en bakbygning. 66  Thorvald Meyers gate 66|100px|bottom  I vestkant av Schous plass, ut mot Thorvald Meyers gate, står en murgård fra 1880-årene i tre etasjer. Den nordlige gavlveggen var fra 2005 preget av en Freia-reklame, men fra 2018 er en reklame for Mills å se der i stedet. Listeført. 69  Thorvald Meyers gate 69|100px|bottom  Listeført bolig- og forretningsgård fra 1800-tallets siste kvartal. Fire etasjer i pusset tegl. 70  Thorvald Meyers gate 70|100px|bottom  Bolig- og forretningsgård fra slutten av 1800-tallet på hjørnet ved Korsgata i nedkant av Schous plass. Tre etasjer i pusset tegl. Brukket hjørne. Listeført. 71  Thorvald Meyers gate 71|100px|bottom  Bolig- og forretningsgård fra 1800-tallets siste kvartal på hjørnet over Nordre gate. Fire etasjer i pusset tegl, brukket hjørne. Listeført. Eugen Nielsen, stifteren av partiet Norges Nasjonal-Socialistiske Arbeiderparti (NNSAP), hadde kontor her. 73  Thorvald Meyers gate 73|100px|bottom  Til nr. 73 hører tre gårder: A, B og C. 73A er den grønne gården til høyre på bildet, som vender mot Nordre gate. Den ble tegnet av Peter Thane og oppført i 1935. Den listeførte hjørnegården (73B) ble oppført i 1869. Den grønne gården til venstre er 73C. 85  Thorvald Meyers gate 85|100px|bottom  Stor hjørnegård (ark. Wilhelm von Hanno på hjørnet ved Leirfallsgata oppført for Selskabet til Opførelse af Arbeiderboliger i to etapper: den ene fløyen fullført i 1871, den andre i 1878. Fire etasjer i pusset tegl, brukket hjørne. Gården hadde opprinnelig 96 småleiligheter. Under byfornyelsen i 1979–81 ble leiligheter slått sammen, slik at antallet ble redusert til 32. Gården er listeført. 87  Thorvald Meyers gate 87A/B|100px|bottom  På hjørnet nedenfor Leirfallsgata stod tidligere to murgårder med henholdsvis to og fire etasjer, begge med adresse Thorvald Meyers gate 87. Gården med fire etasjer var merket «75», et tall som skal stamme fra før en omnummerering i 1880. I dette området oppførte OBOS i 1988 et gårdskompleks med adresse Leirfallsgata 11 og 9 samt Thorvald Meyers gate 87. Fire etasjer med rød tegl i fasaden. Brukket hjørne. Volumet i delen mot Thorvald Meyers gate er påfalende likt det til den tidligere fireetasjersgården. 89  Thorvald Meyers gate 89|100px|bottom  På hjørnet ved Søndre gate står en forretnnigsgård fra 1800-tallets siste kvartal. To etasjer i pusset tegl. Brukket hjørne. Det var tidligere møbelforretning i gården, men på 2020-tallet huser den et skjenkested. Vernet etter PBL.

 Referanser 
Geir Tandberg Steigan: Arkitekter: Ingvar Magnus Olsen Hjorth (1862-1927) (Arkitekturhistorie.no)
Geir Tandberg Steigan: Sannergården, Thorvald Meyers gate 18 (Arkitekturhistorie.no)
Geir Tandberg Steigan: Thorvald Meyers gate 19 (Arkitekturhistorie.no)
Geir Tandberg Steigan: Hexeberggården, Thorvald Meyers gate 25 (Arkitekturhistorie.no)
Geir Tandberg Steigan: Thorvald Meyers gate 34 (Arkitekturhistorie.no)
Geir Tandberg Steigan: Svenkerudgården, Thorvald Meyers gate 36 (Arkitekturhistorie.no)
Geir Tandberg Steigan: Grünerløkken brann- og politistasjon, Thorvald Meyers gate 38  (Arkitekturhistorie.no)
Geir Tandberg Steigan: Thorvald Meyers gate 52 (Arkitekturhistorie.no)

Oslo byleksikon: Grünerløkka politi- og brannstasjon
Oslo byleksikon: Dressmann
Oslo byleksikon: Paulus menighetshus
Oslo byleksikon: Ringnes Park
Oslo byleksikon: Thorvald Meyers gate

Klassisk bygg i Thorvald Meyers gate (Carucel eiendom)

Oslo Museums kommentar til Thorvald Meyers gate på hjørnet av Leirfallsgata (bilde fra ca. 1880 av Olaf Martin Peder Væring i Digitalt museum.

Knut Eng: Thorvald Meyers gate 40, Grünerløkka (bilde fra 1961 i Digitalt musem)

Grünerløkka flerbrukshus avdeling Thorvald Meyersgate 38 (eget nettsted)
Grünerløkka flerbrukshus avdeling Thorvald Meyersgate 38 (Oslo kommune)

Kart over Kristiania 1900, blad 2 (Byarkivet i Oslo kommune)
Kart over Kristiania 1900, blad 5 (Byarkivet i Oslo kommune)
Oslo oppmålingsvesen : Kart over Oslo 1940, kartblad 2 (Oslo kommune)

Kirkens bymisjon om Grünerløkka flerbrukshus

Anna Kermann (Snublestein.no)
Sara Kermann (Snublestein.no)
Salomon Lurje (Snublestein.no)

Om Sult

Løkka har byens kuleste eldresenter (Vårt Oslo, 14. mai 2022)

 Kilder 
 Oslo byleksikon, tredje utgave, ISBN 82-573-0228-7


Kategori:Veier i Oslo
Kategori:Veier på Grünerløkka (strøk)
Kategori:Veier i Oslo oppkalt etter menn